**Pályázati felhívás**

**Utcai szociális munkát végző szolgáltató befogadására és állami támogatására**

Az **Emberi Erőforrások Minisztere** az államháztartásról szóló 2011. évi CXCV. törvény (a továbbiakban: Áht.), az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) vonatkozó rendelkezései, valaminta támogató szolgáltatás és a közösségi ellátások finanszírozásának rendjéről szóló 191/2008. (VII. 30.) Korm. rendelet (a továbbiakban: Tkr.) 4. § (4) bekezdése alapján pályázatot hirdet **utcai szociális munkát végző szolgáltató befogadására és állami támogatására**.

Az Emberi Erőforrások Minisztere a pályázati eljárás lefolytatásával a **Szociális és Gyermekvédelmi Főigazgatóságot** (a továbbiakban: SzGyF) bízza meg.

**I.**

**ÁLTALÁNOS RÉSZ**

1. **A pályázat célja:**

Magyarország közigazgatási területén működő **utcai szociális munkát végző szolgáltatók** befogadása – 1. számú melléklet szerinti területekre – az ellátórendszerbe, továbbá a befogadott szolgáltatók működésének fenntartásához évente pénzügyi forrás biztosítása.

1. **A rendelkezésre álló keretösszeg**

A pályázatok támogatására rendelkezésre álló keretösszeg **8** **125 000,- Ft, azaz nyolcmillió-százhuszonötezer forint,** Magyarország 2018. évi központi költségvetéséről szóló 2017. évi C. törvény XX. Emberi Erőforrások Minisztériuma fejezet, 20. cím, 19. alcím, 04. jogcímcsoport „Támogató szolgáltatások, közösségi ellátások, utcai szociális munka, krízisközpont és a Biztos Kezdet Gyerekház működésének finanszírozása” fejezeti kezelésű előirányzat (***ÁHT-azonosító: 281334, kormányzati funkciók rendje szerinti besorolás: 107020***) terhére.

Pályázható összeg pályázatonként:

**1 625 000 Ft, azaz egymillió hatszázhuszonötezer forint/negyedév/Szolgáltató.**

1. **Pályázók köre**

Pályázatot nyújthat be az a fenntartó, aki rendelkezik Magyarország területén utcai szociális munka szolgáltatói nyilvántartásba vételi engedéllyel.

A pályázat benyújtásának nem feltétele, hogy a fenntartó a kiírásban szereplő ellátási területre vonatkozóan az utcai szociális munka ellátásra jogerős bejegyzéssel rendelkezzen. A pályázónak vállalnia kell, hogy a **pályázat benyújtásával egyidejűleg** kezdeményezi az illetékes Kormányhivatalnál a megpályázott ellátási területre vonatkozóan a szolgáltatói nyilvántartásba vétel módosítását.

1. **Finanszírozási időszak**

A 2017. október 1. napjától 2017. december 31. napjáig, illetve a jogerős bejegyzés napjától 2017. december 31. napjáig terjedő időszak.

A fentieken túl a szociális és gyermekvédelmi pénzbeli és természetbeni ellátásokkal összefüggő, valamint egyéb kormányrendeletek módosításáról szóló 235/2017. (VIII. 18.) Korm. rendelet 19. §-ában foglaltak alapján a Tkr. 23. § (4) bekezdése 2018. január 01. napjával módosul, így a 2017. december 31-én hatályos finanszírozási szerződések hatálya 2018. december 31-éig meghosszabbodik.

1. **A pályázatok benyújtásának módja**

A pályázatot a szolgáltató **Fenntartójának** az [utcaiszm@szgyf.gov.hu](mailto:utcaiszm@szgyf.gov.hu) e-mail címre kell benyújtania.

1. **A pályázatok benyújtásához szükséges adatok, dokumentumok**

Az alábbi dokumentumokat elektronikus úton szükséges beküldeni:

* a szolgáltatónak a pályázatni kívánt területre vonatkozó, a pályázat benyújtásakor hatályos szakmai szabályozásnak megfelelő módon elkészített **szakmai programját**,
* a szolgáltatónak a finanszírozási időszakra elkészített **pénzügyi-gazdálkodási tervét**,
* a pályázó szolgáltatói nyilvántartási **bejegyzést**, és az új pályázni kívánt területre **benyújtott szolgáltatói nyilvántartásba vételi kérelem másolatát**,
* a pályázó **Összeférhetetlenségi nyilatkozat és érintettségről** szóló közzétételi kérelmét,
* a pályázó előzetes **szándéknyilatkozatát** az illetékes regionális Diszpécserszolgálattal, hogy nyertes pályázat esetén a felek (utcai szociális munka szolgálat és a Diszpécserszolgálat) megkötik a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendelet (a továbbiakban: Rendelet) 104. § (7) bekezdésében meghatározott együttműködési megállapodást, figyelemmel a Tkr. 3. § (1) és (2) bekezdés szerinti ellátási terület szabályokra és a 2. sz. mellékletben foglalt irányelvekre.
* Továbbá a Budapest Deák Ferenc téri, Blaha Lujza téri és Kálvin téri aluljárók (ld. 1. sz. melléklet) területére vonatkozó pályázat esetében az általános megállapodás mellett vállalni kell, hogy:
* az utcai gondozó szolgálat részt vesz a területén élő emberekkel kapcsolatban szervezett esetkonferenciákon, aluljárókkal kapcsolatos megbeszéléseken,
* a téli időszakban kéthetente, a tavaszi-nyári időszakban havonta egy alkalommal írásban beszámol tevékenységéről a Fővárosi Rendészeti Igazgatóságnak, illetve a Fővárosi Konzorciumnak,
* vállalják egyeztetéseken, megbeszélésen, illetve a Hajléktalanügyi és Lakhatási Országos Szakmai Kollégium közreműködésével létrejött egyeztetéseken a részvételt.
* Az ellátási területen működő egyéb – a szolgáltatáshoz kapcsolódó –szervezetekkel kötött együttműködési megállapodását,
* A Pályázati űrlap – Személyi feltételeknél felsorolt munkatársak végzettségét igazoló dokumentumok hitelesített másolatát,
* A szolgáltatáshoz rendelkezésre álló gépjárművek forgalmi engedélyét vagy a használatról szóló megállapodását,
* Szociális térképet grafikus formában,
* A pályázó írásbeli megállapodását a területen működő további utcai szociális munka szolgáltatást nyújtó fenntartókkal az alábbi tartalmi és formai szabályok szerint:
* a közös teamek működtetése, koordinálása,
* a két team közötti információáramlás, információátadás szabályai,
* a közös esetkezelésekre, vagy ezek elkerülésére vonatkozó szabályok.

1. **A pályázatok benyújtásának határideje**

A pályázatok beadási határideje **2017. október 26.** (23:59 perc).

Benyújtottnak minősül az a pályázat, amely az [utcaiszm@szgyf.gov.hu](mailto:utcaiszm@szgyf.gov.hu) e–mail címre, határidőn belül megküldésre került.

1. **A pályázatok érvényességének ellenőrzése**

A pályázat beérkezésétől számított 7 napon belül az SzGyF megvizsgálja a pályázat érvényességét.

A pályázatok ellenőrzésének kritériumai az alábbiak:

1. a pályázat a pályázati kiírásban meghatározott határidőn belül, s a pályázati kiírásban meghatározott módon került benyújtásra,
2. az igényelt költségvetési támogatás mértéke nem haladja meg a kiírásban szereplő maximálisan igényelhető mértéket,
3. a pályázó a pályázati kiírásban meghatározott lehetséges támogatást igénylői körbe tartozik.

Ha nem a Tkr. 1. § (2) a) és (3) bekezdés szerinti Fenntartó nyújtotta be a pályázatot, az érvénytelen, hiánypótlásnak nincs helye.

1. **Hiánypótlás módja**

Hiányosan beadott pályázat esetén az SzGyF a pályázót egy alkalommal elektronikus úton – tárhelyre érkezés számított 8 napos határidővel – hiánypótlásra hívja fel. A felszólítás a pályázati űrlapon megadott Fenntartói kapcsolattartó e–mail címre kerül megküldésre. Az értesítés tartalmazza a hiányosságokat, valamint a hiánypótlás módját.

Határidőben benyújtottnak minősül az a hiánypótlás, amely legkésőbb a hiánypótlási felhívás megküldésétől számított 8 napon belül (a határidő utolsó napján 24.00 óráig) az [utcaiszm@szgyf.gov.hu](mailto:utcaiszm@szgyf.gov.hu) címre megküldésre került.

**Ezúton hívjuk fel a pályázatot benyújtani kívánó Fenntartók figyelmét arra, hogy az eredményes pályázatok érdekében a pályázati időszakban elektronikus üzeneteiket folyamatosan kövessék nyomon.**

Amennyiben a pályázó nem pótolta a hiányosságokat vagy azoknak nem a hiánypótlási felhívásban meghatározott módon tett eleget a felszólításban megjelölt határidőre, úgy további hiánypótlásra nincs lehetőség. Ebben az esetben az SzGyF megállapítja a pályázat érvénytelenségét és annak okát, majd a pályázatot a megállapításával együtt átadja a pályázati bizottságnak. A pályázati bizottság a miniszter számára továbbítja az érvénytelenné nyilvánítást, s a miniszter dönt a végleges érvénytelenítésről. Az érvénytelenné nyilvánítás ellen jogorvoslatnak helye nincs.

1. **Az elbírálásnál figyelembe vett szakmai szempontrendszer**

* Az ellátási terület szolgáltatási jellemzői – így a rászorultak száma, az elérhető más szolgáltatások/szolgáltatók, azok kapacitása, illetve a szolgáltatás ellátórendszerre gyakorolt várható hatása,
* A költségvetés megalapozottsága, áttekinthetősége, teljesíthetősége, arányossága, költséghatékonyság,
* A szakmai program illeszkedése és megalapozottsága (hatályos jogszabályok alapján) a szakmai ajánláshoz,
* A szolgáltatás indikátorai, hatékonyság mutatói, adatai,
* Az utcai szociális munkás szolgálat eddigi tevékenységének bemutatása,
* A szolgáltató működési területén lévő háttériroda működésének, szolgáltatásainak, tárgyi felszereltségének bemutatása,
* A szolgáltatás kapcsolódása más (szociális és egyéb) szolgáltatásokkal, szervezetekkel,
* A területileg illetékes Diszpécserszolgálattal való korábbi és jövőbeni együttműködés tartalmi bemutatása.

1. **A Pályázati Bizottság nem javasolja támogatásra azon pályázót, amely**
2. Nem felel meg a jogszabályokban és a pályázati kiírásban meghatározott feltételeknek,
3. Nem megalapozott pénzügyi – gazdálkodási tervet nyújtott be, azaz a tervezett bevételek nem teljesíthetőek, a kiadások nem állnak összhangban a szakmai programban bemutatott személyi és tárgyi feltételekkel, valamint a vállalt feladatokkal, vagy a szolgáltató működésének pénzügyi feltételei egyéb okból nem biztosítottak,
4. A benyújtott támogatás iránti kérelmében megtévesztő vagy valótlan adatot szolgáltatott.
5. **A Pályázati Bizottság javaslata, Miniszteri döntés meghozatala**

A bizottság javaslatát az SzGyF 8 napon belül döntésre terjeszti fel a miniszternek, aki 8 napon belül dönt a pályázók személyéről, valamint a működési támogatás összegéről.

A Tkr. 7. § (5) bekezdés értelmében az SzGyF a döntésről a miniszteri döntést követő 8 napon belül elektronikus úton értesíti a pályázókat. Elutasítás esetén az értesítés tartalmazza az elutasítás indoklását.

A döntés ellen jogorvoslati kérelem benyújtásának helye nincs. A befogadási döntésről szóló értesítések tartalmazzák a szerződéskötés feltételeit és az ahhoz szükséges dokumentumok beküldési határidejét, módját.

1. **Szerződéskötés**

A támogatás igénybevételére a tárgyévre kötött finanszírozási szerződés alapján van mód. A finanszírozási szerződés megkötéséhez szükséges dokumentumokat a pályázónak az értesítésben megjelölt határidőre kell megküldenie.

Az SzGyF a beérkezett dokumentációkat megvizsgálja, és amennyiben a szerződéskötéshez szükséges dokumentumok valamelyike nem áll rendelkezésére vagy hiányos, az SzGyF a fenntartót 8 napos határidővel, egy alkalommal elektronikus úton hiánypótlásra szólítja fel.

Érvényét veszti a támogatási döntés, ha a szerződés a támogatásról szóló értesítésben megjelölt határidőtől számított további 30 napon belül a pályázó mulasztásából, vagy neki felróható egyéb okból nem jön létre. A finanszírozási szerződést az SzGyF köti meg a Fenntartóval, amennyiben a szerződéskötéshez szükséges valamennyi feltétel a pályázati kiírásban megadott határidőn belül teljesül.

1. **Működési támogatás folyósítása**

A működési támogatás a szolgáltatói nyilvántartásban történő jogerős bejegyzés napjától illeti meg a pályázót.

A Fenntartó részére a működési támogatás összegét, a finanszírozási szerződés mindkét fél által történő aláírását követő 30 napon belül a Főigazgatóság átutalja.

1. **A támogatás elszámolása és ellenőrzése**

A Fenntartó évente, a tárgyévet követő év február 28-ig, a finanszírozási szerződés évközi megszűnése esetén a megszűnéstől számított 30 napon belül elszámolást nyújt be az SzGyF részére a tárgyévben igénybe vett működési támogatásról. Az aláírt elszámolást elektronikus és postai úton meg kell megküldeni az SzGyF részére. Az elszámolást az SzGyF megvizsgálja, és a Fenntartót szükség esetén – egy alkalommal, legfeljebb 8 napos határidővel – hiánypótlásra hívja fel. Az elszámolások elfogadásáról az SzGyF a beérkezést követő 30 napon belül dönt.

A döntésről a döntés meghozatalától számított 5 napon belül postai úton értesíti Fenntartót, valamint elektronikus levélben – az elszámoló adatlapok másolatának egyidejű megküldésével – az ellenőrző igazgatóságot. Az SzGyF az elszámolást elutasítja, ha abból a feladatellátás nem állapítható meg.

**A benyújtott pályázatok szakmai és tartalmi elemeit kizárólag az alábbiakban részletezett tájékoztató adatok felhasználásával fogadjuk el.**

**II.**

**SZAKMAI ÉS TELJESÍTMÉNYMUTATÓK**

1. **A pályázat célja:**

Az 1. számú melléklet szerinti területen, utcán élő, tartózkodó hajléktalan emberek ellátásához szükséges szakmai és szervezési feladatainak biztonságos ellátásához nyújtott hozzájárulás, az utcai szociális munka szolgálatok működési költségeinek támogatása, a biztonságos működéshez szükséges pénzügyi feltételek megteremtése.

**A célcsoportja:**

* az utcán életvitelszerűen tartózkodó hajléktalanok, akik éjszakáikat közterületen, vagy nem lakás céljára szolgáló helyen töltik,
* lakhatásukat gyakran önkényes területfoglalással, általában lakhatás céljára nem, vagy csak részben alkalmas helyen oldják meg.

1. **A támogatott tevékenységekre vonatkozó feltételek:**

A támogatott tevékenységek a szakmai protokollban részletezettek szerinti kötelező elemek.

**Kötelező elemek:**

* Háttériroda fenntartása
* Szállítás
* Bejelentések fogadása
* Szolgáltatások biztosítása
* Az ellátottak 10%–nál utcai életmód felszámolásával kapcsolatos tevékenységek, vagyis azon tevékenységek, melyek ahhoz járulnak hozzá, hogy az adott személy kikerüljön az 1. pont szerint meghatározott célcsoportból.
* ·A szolgálat képviselőjének rendszeresen részt kell vennie a diszpécserszolgálat által szervezett szakmai programokon (régiós szintű esetmegbeszélés, team, stb.).
* A szolgálat képviselőjének rendszeresen, dokumentáltan kapcsolatot kell tartania a közvetlen közelében lévő ellátási területen dolgozó utcai szociális munkás szolgálatokkal, az ellátási területén működő szállásnyújtó és nappali ellátást nyújtó hajléktalan-ellátó szervezetekkel.

1. **Pályázattal kapcsolatos egyéb információk**

A pályázattal kapcsolatos további szakmai felvilágosítást az SzGyF Támogatáskezelő Főosztályának munkatársai biztosítanak, a következők szerint:

|  |  |  |
| --- | --- | --- |
| Szakmai munkatárs neve | Telefonszám | E-mail cím |
| Huszty Zsuzsanna | +36-70-399-9862 | [utcaiszm@szgyf.gov.hu](mailto:utcaiszm@szgyf.gov.hu) |
| Csernai Erika | +36-70-505-6198 | [utcaiszm@szgyf.gov.hu](mailto:utcaiszm@szgyf.gov.hu)  [csernai.erika@szgyf.gov.hu](mailto:csernai.erika@szgyf.gov.hu) |

**1. számú melléklet**

|  |  |  |
| --- | --- | --- |
| **Megye** | **Ellátási terület** | **Befogadható szolgálatok száma** |
| Budapest | Budapest XIV. kerület | 1 |
| Békés megye | Békéscsaba | 1 |
| Budapest | Blaha L. tér – aluljáró  (Nagy Diófa utca - Dohány utca-Osvát utca (Rákóczi út 56 is) - Csokonai utca - Népszínház utca-Blaha Lujza tér-Somogyi Béla utca - Stáhly utca-Gyulai Pál utca-Rákóczi út által határolt terület) | 1 |
| Budapest | Deák F. tér aluljáró  (Attila utca-József Nádor tér - Harmincad utca-Erzsébet tér-Deák Ferenc tér - Sütő utca-Bárczy István utca - Városháza park - Gerlóczy utca-Károly körút-Madách Imre tér-Asbóth utca - Anker köz-Bajcsy Zsiliszky út által határolt terület) | 1 |
| Budapest | Kálvin téri aluljáró  (Baross utca - Szabó Ervin tér-Üllői út-Kálvin tér-Ráday utca-Kálvin tér - Vámház körút - Fővám tér - Vámház körút-Kálvin tér - Múzeum körút) | 1 |

**2. számú melléklet**

**Útmutató a Budapesten és Pest megyében működő utcai gondozó szolgálatok és a Kö­zép-magyarországi Regionális Diszpécser Szolgálat együttműködési megál­la­po­dásának megkötéséhez**

Ezen dokumentum célja, hogy rögzítse az 1/2000. (I. 7.) SzCsM rendelet (a személyes gondoskodást nyújtó szociális intézmények szakmai feladatairól és működésük feltételeiről; a továbbiakban rendelet) 104. § 7. bekezdésében meghatározott – az utcai gondozó szolgálatok és a regionális diszpécser szolgálat (a továbbiakban diszpécser szolgálat) közötti – együttműködési megállapodás megkötésére vonatkozó szabályokat, az együttműködés kereteit és tartalmát.

1. **Az utcai gondozó szolgálat rendeletben meghatározott feladata:**

*104. § (1) Az utcai szociális munka feladata az utcán, közterületen, nem lakás céljára szolgáló helyen élők életet vagy testi épséget veszélyeztető helyzetének megszüntetése, az életmóddal járó ártalmak csökkentése, a szociális és egészségügyi szolgáltatások és ellátások igénybe vételének segítése és szervezése, a hajléktalan személyeket ellátó intézménybe vagy más szálláshelyre juttatás.*

*(2) Az utcai szociális munka*

1. *megkeresés,*
2. *tanácsadás,*
3. *gondozás,*
4. *esetkezelés és*
5. *szállítás*

*szolgáltatási elemeket szükség szerint biztosít.*

1. **A diszpécser szolgálat rendeletben meghatározott feladata:**

*„104/B. §* *(A diszpécserszolgálat*

1. *fogadja a közterületeken élő, kritikus helyzetbe került emberekre vonatkozó bejelentéseket,*
2. *a bejelentéseknek megfelelően értesíti az ellátási terület szerint érintett utcai szociális munkás szolgálatot, illetve szükség esetén más ellátást kezdeményez,*
3. *napi kapcsolatot tart a közterületeken, nem lakás célú helyiségekben élő emberekkel foglalkozó, utcai szociális munkát végző szolgáltatókkal, intézményekkel, orvosi ügyeletekkel és a célcsoport számára ellátást nyújtó egyéb szolgáltatókkal,*
4. *gyűjti és rendszerezi a régióban működő, hajléktalan emberek ellátásával foglalkozó intézmények férőhelyadatait, az igénybevétel módját, valamint egyéb, a hajléktalan emberek ellátásával kapcsolatos szolgáltatásokra vonatkozó információkat,*
5. *számítógépes adatbázisában nyilvántartja a bejelentések kapcsán tett intézkedéseket,*
6. *tevékenységéről és az észlelt problémákról rendszeresen tájékoztatja a Hajléktalanokért Közalapítványt,*
7. *téli krízisidőszakban összehangolja és koordinálja a területéhez tartozó megyei krízisautók működését,*
8. *koordinálja az életet és testi épséget veszélyeztető helyzetek elhárításával kapcsolatos feladatokat, ennek érdekében együttműködik az önkormányzattal,*
9. *együttműködik a területükön illetékes rendőrkapitányságok és határrendészeti kirendeltségek kijelölt személyeivel a rászoruló személyeket a téli időjárási viszonyok következtében fenyegető veszélyhelyzetek megelőzésével és kezelésével összefüggő rendőri feladatok végrehajtása érdekében,*
10. *az utcai szociális munkát végző szolgáltatókkal kötött együttműködési megállapodással gondoskodik a téli időszakban 18 órát követően közterületen tartózkodó hajléktalan személyek ellátásának biztosításáról.*
11. **Az együttműködési megállapodás megkötése:**
    1. Az együttműködési megállapodás megkötését bármelyik fél írásban kezdeményezheti.
    2. A megállapodás megkötésének feltétele, hogy:
       1. Az utcai szolgálatot fenntartó szervezet képviselője nyilatkozzon arról, hogy a szolgáltatási elemek ellátásához szükséges tárgyi és személyi feltételek az utcai gondozó szolgálat rendelkezésére állnak, és azokat a fenntartó a regionális diszpécserszolgálattal kötött együttműködési megállapodás teljes időtartamára biztosítja (1. számú melléklet).
       2. Az utcai gondozó szolgálat vállalja, hogy a 104. § 5. bekezdésének megfelelően feladatait munkanapokon legalább napi 6 órában végzi, és a téli időszakban az utcai szociális munkát legalább 18 órától 22 óráig a közterületen biztosítja, illetve ha az ellátási területen több szolgálat működik, a közterületen töltött ellátási időszakokat a 1/2000-es SzCSM rendelet 7. §-ának megfelelően úgy szervezi meg, hogy azok minél kevésbé fedjék egymást.
       3. A diszpécser szolgálat vállalja, hogy a rendelet 104/B. § 3. bekezdésének megfelelően folyamatosan, napi 24 órában fogadja a közterületeken élő hajléktalan emberekkel kapcsolatos bejelentéseket, és biztosítja az utcai gondozó szolgálatok működéséhez szükséges koordinációs feladatok ellátását.
       4. A megállapodás megkötésének további feltétele, hogy az azonos ellátási területen (kerületben) működő utcai gondozó szolgálatoknak írásban meg kell állapodni a feladat megosztásáról.
12. **Az azonos ellátási területen működő utcai gondozó szolgálatok megállapodása:**
    1. Az utcai gondozó szolgálatok közötti megállapodásnak tartalmaznia kell:
       1. az együttműködés kereteinek és tartalmának ismertetését,
       2. a feladat, illetve területmegosztás részletes bemutatását,
       3. a két szolgálat működési idejének pontos leírását, ezek egymásra épülésének bemutatását,
       4. a kapcsolattartás, a szakmai együttműködés és információátadás módjának és gyakoriságának leírását,
       5. az annak megállapításához szükséges adatokat, hogy a diszpécser szolgálat az ellátási területen élő fedél nélküli emberekkel kapcsolatos bejelentést az együttműködő utcai gondozó szolgálatok közül melyiknek adja át.
    2. Az együttműködő utcai gondozó szolgálatok mindegyikének külön-külön is meg kell felelni a rendelet személyi és tárgyi feltételeire, valamint a működési időtartamra vonatkozó előírásainak.
    3. Amennyiben az azonos területen működő utcai gondozó szolgalatok nem tudnak megállapodni a feladat megosztásáról, bármelyik fél, illetve a diszpécser szolgálat is kezdeményezheti egyeztetés összehívását a kérdés rendezése érdekében. Az érintett szervezetek bármelyike kérheti, hogy az egyeztetésbe a Tizek Tanácsa által kijelölt független szakértőt vonjanak be. Ebben az esetben a szakértő bevonása kötelező.
       1. Az egyeztetésen az érintett szervezetek álláspontját a feladat megosztásáról jegyzőkönyvben kell rögzíteni.
       2. A diszpécser szolgálat a jegyzőkönyv alapján, illetve, ha a szakértő bevonása megtörtént, akkor annak szakvéleménye és a jegyzőkönyv alapján dönt együttműködési megállapodás megkötéséről az utcai gondozó szolgálattal.
13. **Az ellátási terület szűkítése, a tevékenység megszüntetése:**
    1. Amennyiben az utcai gondozó szolgálat ellátási területét szűkíteni szeretné, vagy tevékenységét meg kívánja szüntetni:
       1. Ezt a szándékát a tervezett megszüntetést, szűkítést megelőzően legalább 6 hónappal írásban jelzi a diszpécser szolgálatnak.
       2. A diszpécser szolgálat a meglévő kapacitások átcsoportosításával, vagy új szolgáltatók bevonásával megpróbál gondoskodni az ellátatlanul maradó terület ellátásáról.
       3. Mindaddig, amíg ez nem vezet eredményre, az utcai gondozó szolgálat gondoskodik a terület ellátásáról.
       4. Amennyiben a kérdéses terület ellátását sikerül biztosítani, a felek az együttműködési megállapodást megszüntetik, vagy az ellátási területet közös megegyezéssel módosítják.
       5. Amennyiben a terület ellátását nem sikerül biztosítani, az utcai gondozó szolgálat 6 hónapon túl nem köteles gondoskodni a terület ellátásáról.
14. **Az együttműködési megállapodással kapcsolatos egyéb szabályok:**
    1. Az együttműködési megállapodás tartalmát ezen útmutató 2. számú melléklete tartalmazza.
    2. A felek az együttműködési megállapodást határozott időre, egy évre kötik.
    3. Az együttműködési megállapodás megkötéséről a diszpécser szolgálat az ezt kérő levél megérkezését követő 8 napon belül időpont-egyeztetéssel, a megkötés akadályairól ugyancsak 8 napon belül írásban, a konkrét okok megjelölésével tájékoztatja az utcai gondozó szolgálatot.
    4. A felek megtagadhatják a megállapodás megkötését, illetve meghosszabbítását ha:
       1. Ha a korábbi megállapodás tartama alatt a felek egyikének elérhetősége megváltozott, és erről nem értesítették írásban a másik szolgálatot.
       2. Ha a korábbi megállapodás tartama alatt a felek egyikének működési ideje megváltozott, és erről nem értesítették írásban a másik szolgálatot.
       3. A fenntartó 1. számú melléklet szerinti nyilatkozata nem áll rendelkezésre.
       4. Ha az azonos területen működő utcai gondozó szolgálatok 4. pontnak megfelelő együttműködési megállapodása nem áll rendelkezésre.
       5. Ha a korábbi megállapodás tartama alatt a felek bármelyike legalább 3 alkalommal megsértette az együttműködési megállapodásban rögzített megállapodásokat.
       6. Ha a diszpécser szolgálat nem látja el az 1/2000 SzCsM rendelet 104/B §-ában meghatározott feladatait.
       7. Ha a korábbi megállapodás tartama alatt az utcai gondozó szolgálat fenntartója nem tartotta be az ellátás terület szűkítésére, az ellátási terület megszüntetésére vonatkozó, 5. pontban meghatározott szabályokat.
       8. Ha a korábbi megállapodás tartama alatt az utcai gondozó szolgálat legalább 3 alkalommal a diszpécser szolgálat számára nem volt elérhető. (Az adott ügyeleti napon legalább 3x próbálkozásra sem sikerült felvenni vele a kapcsolatot, és akadályoztatását előzetesen nem jelezte.)
       9. Ha a korábbi megállapodás tartama alatt az utcai gondozó szolgálat legalább 3 alkalommal nem biztosította szükség szerint az 1. pontban meghatározott szolgáltatási elemeket (és akadályoztatását előzetesen nem jelezte).
       10. Amennyiben az utcai gondozó szolgálat és a diszpécser szolgálat nem tud megállapodni az együttműködési megállapodás megkötéséről bármelyik fél kérheti a Tizek Tanácsa által kijelölt független szakértő szakvéleményét a vita eldöntéséhez.
    5. Amennyiben az együttműködési megállapodás végrehajtásával kapcsolatban a felek között nézeteltérés merül fel, bármelyik fél írásban, a téma megjelölésével kérheti ezzel kapcsolatos egyeztetés összehívását. Az egyeztetésen együttműködnek a működési zavarok elhárítása érdekében, ezzel kapcsolatos álláspontjukat és vállalásaikat jegyzőkönyvben rögzítik. Bármelyik fél kezdeményezheti, hogy az egyeztetésbe Tizek Tanácsa által kijelölt független szakértőt is vonjanak be.
15. **A felek az együttműködési megállapodást közös megegyezéssel bármikor módosíthatják.**